jokes за Чудовища
Един атеист се возел с лодка по езерото Лох Нес.
Внезапно, водата пред него закипяла. И не след дълго оттам се показала уродливата глава на чудовището. То погледнало човека кръвожадно и оголило огромните си криви зъби!
Атеистът вдигнал поглед към небето и извикал:
- Господи, спаси ме! Ще ти служа вярно с всичките си сили!
Отгоре се чул гръмовен глас:
- Какво става, синко? Нали - ужким не вярваше в Мене?
Атеистът въздъхнал:
- Какво да ти кажа, Господи?... Преди две минути не вярвах и в чудовището от Лох Нес!